शिक्षा में गुणवत्ता की ग्रेडिंग में अलवर जिला राज्य में प्रथम
स्कूलशिक्षा एवं भाषा विभाग द्वारा राज्य के समस्त जिलों में विद्यालयों के भौतिक विकास, विद्यार्थियों की अकादमिक उपलब्धि, प्रबंधन एवं नियोजन, पर्यवेक्षण एवं समीक्षा सहित अन्य समस्त बिंदुओं को लेकर तैयार की गई ग्रेडिंग में जिला अलवर राज्य में प्रथम स्थान पर रहा।
जिला कलेक्टर मुक्तानंद अग्रवाल ने बताया कि अलवर जिले ने बोर्ड परीक्षा परिणाम उन्नयन, उपचारात्मक शिक्षण, आदर्श विद्यालयों में रमसा मनरेगा के अतिरिक्त अन्य स्कीमों में भौतिक विकास के लिए प्राप्त बजट, लेवरेज ऑफ सीएसआर फंड, कम्युनिटी फंड एवं आंगनबाड़ियों का समन्वितिकरण 2016-17 बिंदुओं में द्वितीय रैंक प्राप्त की है। इसी प्रकार आदर्श विद्यालयों में विद्युतीकरण में तृतीय रैंक, आदर्श विद्यालयों में ब्रॉडबैंड इन्टरनेट की उपलब्धता में चतुर्थ रैंक, मा.वि. उ.मा.वि. में सेनेटरी नेपकिन डिसपेंसर, इन्सीनरेटर की स्थापना में 5वी रैंक, आदर्श विद्यालयों में खेल मैदान की उपलब्धता में सातवीं, ब्लाॅक स्तरीय मॉनिटरिंग कमेटी बैठक में आठवीं, जिला सलाहकार समिति की बैठक 2016-17 में दसवीं, जिला स्तरीय निष्पादक समिति बैठक 2016-17 में ग्यारहवीं, आदर्श विद्यालयों में आईसीटी लैब की उपलब्धता एवं विद्यालय विकास योजना में इक्कीसवीं रैंक तथा नामांकन वृद्घि बिंदु में चौबीसवीं रैंक प्राप्त की है।
awa_Deva hin_Deva hin_Deva